Udkast til AFGØRELSE FRA DEN BLANDEDE KOMITÉ EF-ANDORRA om yderligere bestemmelser for iværksættelsen af tillægsprotokollen om veterinære spørgsmål til aftalen i form af brevveksling mellem Det Europæiske Økonomiske Fællesskab og Fyrstendømmet Andorra, undertegnet i Bruxelles den 15. maj 1997 - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Afgørelse nr. 2/1999 fra Den Blandede Komité EF-Andorra fastlagde den lovgivning, som Andorra skal vedtage for at iværksætte tillægsprotokollen om veterinære spørgsmål til aftalen i form af brevveksling mellem Det Europæiske Økonomiske Fællesskab og Fyrstendømmet Andorra, undertegnet i Bruxelles den 15. maj 1997 [1]. Denne afgørelse sikrede fortsættelsen af den traditionelle samhandel med levende dyr og animalske produkter mellem Andorra og Fællesskabet.

[1] EFT L 31 af 5.2.2000, s. 84.

2. Afgørelse nr. 1/2001 fra Den Blandede Komité EF-Andorra fastlagde yderligere bestemmelser til iværksættelse af denne protokol [2] og til udvidelse af det harmoniserede handelsområde.

[2] EFT L 33 af 2.2.2002, s. 35.

3. På et møde den 13. og 14. december 2001 drøftede den veterinære undergruppe en udvidelse af protokollen om veterinære spørgsmål for deri at inddrage områder af veterinærlovgivningen, som ikke tidligere har været omfattet, og som gælder for al ny samhandel, der kan udvikle sig med hensyn til animalske produkter. Den veterinære undergruppe anbefalede Den Blandede Komité EF-Andorra vedlagte udkast til afgørelse, der indeholder den supplerende EF-lovgivning, som Andorra skal vedtage og anvende senest 18 måneder efter Den Blandede Komités vedtagelse af afgørelsen.

4. Udkastet til afgørelse omfatter dels lovgivning om overførbare spongiforme encephalopatier, herunder forbuddet mod at fodre husdyr med forarbejdet animalsk protein, dels lovgivning om animalske biprodukter, som ikke er bestemt til konsum. Det omfatter også de nye direktiver om klassisk svinepest og om bluetongue hos får.

Udkastet til afgørelse angiver den lovgivning, der skal vedtages, og alle supplerende foranstaltninger, som Andorra skal træffe for at sikre en korrekt anvendelse af denne lovgivning.

5. Kommissionen henstiller til, at Rådet vedtager vedlagte udkast til afgørelse som EF's fælles holdning med henblik på en afgørelse i Den Blandede Komité.

Udkast til AFGØRELSE FRA DEN BLANDEDE KOMITÉ EF-ANDORRA om yderligere bestemmelser for iværksættelsen af tillægsprotokollen om veterinære spørgsmål til aftalen i form af brevveksling mellem Det Europæiske Økonomiske Fællesskab og Fyrstendømmet Andorra, undertegnet i Bruxelles den 15. maj 1997

DEN BLANDEDE KOMITÉ HAR -

under henvisning til aftalen i form af brevveksling mellem Det Europæiske Økonomiske Fællesskab og Fyrstendømmet Andorra, [3] underskrevet i Luxembourg den 28. Juni 1990, især artikel 17,

[3] EFT L 374 af 31.12.1990, s. 14.

under henvisning til tillægsprotokollen om veterinære spørgsmål til aftalen i form af brevveksling mellem Det Europæiske Økonomiske Fællesskab og Fyrstendømmet Andorra [4], undertegnet i Bruxelles den 15. maj 1997, og

[4] EFT L 148 af 6.6.1997, s. 16.

ud fra følgende betragtninger:

(1) Parterne ønsker at udvide den traditionelle samhandel mellem Andorra og Fællesskabet, der allerede er omfattet af afgørelse nr. 2/1999 [5] og nr. 1/2001 [6] truffet af Den Blandede Komité EF-Andorra, for at lette udviklingen af ny samhandel.

[5] EFT L 31 af 5.2.2000, s. 84.

[6] EFT L 35 af 2.2.2002, s. 35.

(2) En sådan samhandel vil derfor finde sted efter Fællesskabets veterinærregler.

(3) På mødet i Andorra den 13. og 14. december 2001 anbefalede den veterinære undergruppe vedtagelse af en supplerende liste over EF-bestemmelser, som Andorra skal anvende for at udvide aftalen, og at datoen for vedtagelsen ikke bør være senere end 18 måneder efter offentliggørelsen af denne afgørelse -

TRUFFET FØLGENDE AFGØRELSE:

Artikel 1

Andorra forpligter sig til at overtage EF's foranstaltninger vedrørende bekæmpelse af TSE, jf. artikel 2, EF's foranstaltninger vedrørende behandling af animalske biprodukter, som ikke er bestemt til konsum, jf. artikel 3, og EF's foranstaltninger over for visse dyresygdomme, jf. artikel 4.

Artikel 2

TSE-bestemmelser

Andorra overtager Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier [7], senest ændret ved Kommissionens forordning (EF) nr. 1494/2002 [8]. I forbindelse med den her omhandlede aftale foretages følgende ændringer:

[7] EFT L 147 af 31.5.2001, s. 1.

[8] EFT L 225 af 22.8.2002, s. 3.

a) I bilag III, kapitel A, del II, punkt 2, indsættes:

Andorra // 100

b) I bilag III, kapitel A, del II, punkt 3, indsættes:

Andorra // 30

Andorra overtager Rådets beslutning 2000/766/EF af 4. december 2000 om en række beskyttelsesforanstaltninger over for overførbare spongiforme encephalopatier og fodring med animalsk protein [9], senest ændret ved Kommissionens beslutning 2002/248/EF [10].

[9] EFT L 306 af 7.12.2000, s. 32.

[10] EFT L 84 af 28.3.2002, s. 71.

Andorra overtager Kommissionens beslutning 2001/9/EF af 29. december 2000 om kontrolforanstaltninger, der er nødvendige for gennemførelsen af Rådets beslutning 2000/766/EF om en række beskyttelsesforanstaltninger over for overførbare spongiforme encephalopatier og fodring med animalsk protein [11], senest ændret ved Kommissionens beslutning 2002/248/EF.

[11] EFT L 2 af 5.1.2001, s. 32.

Artikel 3

Animalske biprodukter

Andorra overtager Europa-Parlamentets og Rådets forordning (EF) nr. 1774/2002 af 3 oktober 2002 om sundhedsbestemmelser for animalske biprodukter, som ikke er bestemt til konsum [12].

[12] EFT L 273 af 10.10.2002, s. 1.

Artikel 4

Bekæmpelsesforanstaltninger

Andorra overtager Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest [13] og Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får [14].

[13] EFT L 316 af 1.12.2001, s. 5.

[14] EFT L 327 af 22.12.2000, s. 74.

Artikel 5

Andorra overtager og gennemfører EF-bestemmelserne i bilaget til denne afgørelse senest 18 måneder efter datoen for dens vedtagelse.

Artikel 6

Denne afgørelse træder i kraft den første dag i den måned, der følger efter måneden for dens vedtagelse.

Udfærdiget i Bruxelles, den

På Det Blandede Komite vegne

Formand

BILAG

Henvisningen til grundteksten omfatter henvisninger til alle ændringer samt til anvendelsesområderne for denne.

Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier [15]

[15] EFT L 147 af 31.5.2001, s. 1.

Rådets beslutning 2000/766/EF af 4. december 2000 om en række beskyttelsesforanstaltninger over for overførbare spongiforme encephalopatier og fodring med animalsk protein [16]

[16] EFT L 306 af 7.12.2000, s. 32.

Kommissionens beslutning 2001/9/EF af 29. december 2000 om kontrolforanstaltninger, der er nødvendige for gennemførelsen af Rådets beslutning 2000/766/EF om en række beskyttelsesforanstaltninger over for overførbare spongiforme encephalopatier og fodring med animalsk protein [17]

[17] EFT L 2 af 5.1.2001, s. 32.

Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum [18]

[18] EFT L 273 af 10.10.2002, s. 1.

Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest [19]

[19] EFT L 316 af 1.12.2001, s. 5.

Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får [20]